Hannah Blundell

Hannah Jayne Blundell (født 25. mai 1994) er en profosjonell engelsk fotballspiller som spiller for Manchester United i Women's Super League og på det engelske landslaget.

Klubb

Ungdomskarriere 
Blundell vokste opp i Eastbourne, og begynte å spille fotball for det lokale laget Polegate Grasshoppers da hun var syv år gammel. To år senere begynte hun å spille for Brighton & Hove Albions Centre of Excellence. I 2005 gikk hun til Chelsea, og spilte for U12-laget. Hun fikk kun en sesong i Chelsea, for trenerne var bekymret over hvor liten Blundell var. Hun dro til Birmingham for å spille der, men fikk samme beskjed. Men da hun prøvespilte for Charlton Athletic, fikk hun endelig gode nyheter og ble værende i akademiet i fire år.

I 2010 fikk hun sjansen i Chelsea igjen. Hun studerte ved et lokalt universitet, bodde i deres studentboliger og spilte for skolens fotballag mens hun trente med akademiet til Chelsea. Samtidig reiste hun hjem hver helg for å spille med Eastbourne Ladies, som hun vant Sussex County FA Women's Challenge Trophy med i 2012. Da Blundell var 17 år gammel prøvespilte hun for Chelsea sitt reservelag og fikk spille for dem.

Chelsea 
Etter tre år i Chelsea, tok Emma Hayes over A-laget til Chelsea og Blundell ble tatt inn i varmen. Klubben skaffet en leilighet, til Blundell og lagkamerat Drew Spence, rett ved treningsanlegget. Hun fikk debuten sin for A-laget 28. mai 2013, da hun ble byttet inn i det 70. minuttet og skåret tre minutter senere da Chelsea tapte 2-1, mot Birmingham. Hun spilte åtte seriekamper i 2013, seks av dem fra start.

Etter en god sesong i 2014, hvor hun startet 12 av Chelsea sine 14 seriekamper ble hun nominert til prisen for PFA Women's Young Player of the Year, men tapte for Leah Williamson. Hun ble nominert på nytt i 2015, etter at Chelsea vant både serien og FA Cupen også kalt the double, men denne gangen vant Beth Mead. Blundell ble allikevel kåret til Årets unge spiller av klubben, sammen med Millie Bright. I januar 2017 signerte hun en ny to-års kontrakt, og var fast i startelleveren de neste to sesongene.

Under sesongens første kamp i 2019-20, ble Blundell skadet og måtte holde seg på sidelinjene i elleve uker. I februar 2020 signerte hun en ny to-og-et-halv-års kontrakt ut juni 2022. Da Blundell kom tilbake etter skaden var hun ikke lenger fast i startelleveren og hun startet kun 6 av Chelsea sine 39 kamper.

Manchester United 
23. juli 2021 annonserte Manchester United signeringen av Blundell, på en toårskontrakt. Dette var en del av overgangen hvor Lauren James dro til Chelsea.

I hennes andre sesong for klubben ble Blundell stemt frem som sesongens beste spiller av sine egne lagkamerater.

Landslaget

U-landslag 
Blundell var med på Englands U19-lag som havnet på andreplass bak Frankrike i U19-EM i 2013. Hun startet en kamp, og ble byttet inn i fire andre kamper. Resultatet kvalifiserte England til U20-VM i 2014. Blundell startet alle tre kampene, da England havnet på tredjeplass i gruppen og røk ut i gruppespillet.

A-lag 
I oktober 2015 ble Blundell tatt ut til A-laget under Mark Sampson for Yongchuan International Tournament i 2015, men hun satt på benken i begge kampene. Hun satt igjen på benken i en privatlandskamp mot Sverige i januar 2017, og igjen i privatlandskampene mot Italia og Østerriket i forkant av EM i 2017. Blundell ble ikke tatt ut i det endelige laguttaket for EM i 2017.

Blundell fikk etterhvert sin debut på landslaget under Phil Neville i den siste kampen i SheBelieves Cup i 2018, 8. mars 2018. Hun ble byttet innpå etter 87 minutter, i kampen som endte i et 0-1-tap mot USA. Hun startet sin andre kamp for landslaget, og fikk en målgivende i en 6-0 kamp mot Kazakhstan i VM-kvalikken for VM i 2019. Etter sin tredje kamp mot Østerrike i november 2018, ble hun tatt ut til laget to ganger i 2019. Hun satt på benken i alle kampene.

Karrierestatistikk

Klubb 

 Oppdatert 21. august 2023

Landslag 

 Oppdatert 22. august 2023

Utmerkelser 
Chelsea

 FA Women's Super League: 2015, 2017-18, 2019-20, 2020-21
 Women's FA Cup: 2014-15, 2017-18
 FA Women's League Cup: 2019-20, 2020-21
 FA WSL Spring Series
 Community Shield: 2020
 2. plass i Mesterligaen for Kvinner: 2020-21

Manchester United

 2. plass i Women's FA Cup: 2022-23
 2. plass i FA Women's Super League: 2022-23

England

 2. plass i U19-EM: 2013
 2. plass i SheBelieves Cup: 2018

Individuelle

 PFA WSL Team of the Year: 2017-18, 2018-19
 Manchester United Women's Players' Player of the Year: 2022-23

Referanser

Eksterne lenker 
 
 

Engelske fotballspillere